Topmatrieks: Kaapstad-tweeling ryg 12 onderskeidings inAngelique (links) en Dominique le Roux. Vinkel en koljander, die een is net so slim soos die ander. Dominique en Angelique le Roux, ŉ tweeling wat hul 2014-matriekeindeksamen aan die Hoërskool Brackenfell in Kaapstad afgelê het, spog altesaam met 12 onderskeidings. Dominique het sewe onderskeidings ingepalm en ŉ gemiddeld van 84,3% behaal. Sy het A’s in Afrikaans, Engels, wiskunde, lewensoriëntering, rekeningkunde, besigheidstudies en ekonomie behaal. Angelique het vyf onderskeidings met ŉ gemiddeld van 86%. Sy het onderskeidings in Afrikaans, Engels, lewensoriëntering, dramatiese kunste en het bykans 100% vir ingenieursgrafika en -ontwerp behaal. Dominique beplan om ŉ onderwyser te word en wil by Wellington Onderwyskollege gaan studeer. Angelique gaan B.Ing. (Meganies) aan die Universiteit van Stellenbosch studeer. Die sussies was tot en met gr.9 verbonde aan Cullinan Gekombineerde Skool in Cullinan, Gauteng, en was van gr.10 tot gr.12 in Hoërskool Brackenfell. Albei was van gr.1 af al toppresteerders met gemiddelde bo 80% en het regdeur hul laer- en hoërskoolloopbaan ook uitgeblink in talle olimpiades en op die kultuurfront.